Thiệu Trị

Thiệu Trị oli Vietnamin Nguyễn-dynastian kolmas keisari. Hän oli keisari Minh Mạngin vanhin poika, ja hän seurasi valtaistuimella isäänsä tämän kuoltua vuonna 1840.

Thiệu Trị oli hyvin samankaltainen hallitsija kuin edeltäjänsä. Hän arvosti vietnamilaisia arvoja ja edisti konfutselaisuutta. Hän jatkoi eurooppalaisten lähetyssaarnaajien toimintavapauden rajoittamista, mikä johti siihen että ranskalaiset hyökkäsivät Đà Nẵngiin vuonna 1847.

Samana vuonna keisari Thiệu Trị sairastui, ja hän menehtyi 41-vuotiaana vuonna 1847.

 Lähteet 

Luokka:Nguyễn-dynastia
Luokka:Vietnamin keisarit
Luokka:Vuonna 1807 syntyneet
Luokka:Vuonna 1847 kuolleet